**ΑΝΑΚΟΙΝΩΣΗ**

**Β΄ κύκλος αιτήσεων Πρακτικής Άσκησης - Ακαδημαϊκό έτος 2024 – 2025**

Το Γραφείο Πρακτικής Άσκησης ΕΛΜΕΠΑ ενημερώνει τους φοιτητές που ενδιαφέρονται να πραγματοποιήσουν την πρακτική τους άσκηση με έναρξη **1η Μαΐου 2025** για την ηλεκτρονική υποβολής αιτήσεων.

 Η πρακτική άσκηση υλοποιείται από το ακαδημαϊκό έτος 2024-2025 και εφεξής σύμφωνα με τον [**«Κανονισμό Πρακτικής Άσκησης του Ελληνικού Μεσογειακού Πανεπιστημίου» (ΦΕΚ 6950/18.12.2024**)](https://praktiki.hmu.gr/wp-content/uploads/2025/02/%CE%A6%CE%95%CE%9A-6950-18.12.24-%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%A0%CE%91-%CE%95%CE%9B%CE%9C%CE%95%CE%A0%CE%91.pdf), το άρθρο 69 του νόμου 4957/2022 (Α’ 141), όπως έχει τροποποιηθεί και ισχύει με το άρθρο 44 του νόμου 5128/2024 (Α’ 118), την υπ’ αρ. 7543/2024 κοινή υπουργική απόφαση «Καθορισμός μηνιαίας αποζημίωσης των ασκούμενων φοιτητών Ανώτατων Εκπαιδευτικών Ιδρυμάτων» (Β’ 5473) και την με αρ. πρωτ. ΓΓΑΕ: 779/14.11.2024 εγκύκλιο της Γενικής Γραμματείας Ανώτατης Εκπαίδευσης.

Η ανακοίνωση αφορά φοιτητές **που πληρούν τις προϋποθέσεις έναρξης πρακτικής άσκησης** σύμφωνα με το Πρόγραμμα Σπουδών του Τμήματός τους και ενδιαφέρονται να πραγματοποιήσουν πρακτική με ημερομηνία έναρξης **1η Μαΐου 2025** α) με επιδότηση από το έργο ΕΣΠΑ **«Πρακτική Άσκηση Ελληνικού Μεσογειακού Πανεπιστημίου ακ. ετών 2024-2025, 2025-2026 και 2026-2027» ΟΠΣ (MIS) 6020783** στο Πρόγραμμα «Ανθρώπινο Δυναμικό και Κοινωνική Συνοχή» ΕΣΠΑ 2021-2027 ή β) με χρηματοδότηση από τον φορέα υποδοχής.

Τον επόμενο μήνα θα ακολουθήσει νέα ανακοίνωση για έναρξη πρακτικής άσκησης 1η Ιουνίου και 1η Ιουλίου 2025.

**Πρακτική άσκηση με επιδότηση από το ΕΣΠΑ**

**Δικαίωμα συμμετοχής στο έργο ΕΣΠΑ έχουν τόσο φοιτητές των Πανεπιστημιακών Τμημάτων όσο και φοιτητές του πρώην ΤΕΙ Κρήτης\* ως εξής:**

Οι φοιτητές όλων των Προγραμμάτων Σπουδών του Πανεπιστημίου μπορούν να υλοποιήσουν πρακτική άσκηση με επιδότηση από το έργο ΕΣΠΑ χωρίς καμία οικονομική επιβάρυνση των φορέων. Οι φοιτητές που θα ενταχθούν στο έργο «Πρακτική Άσκηση Ελληνικού Μεσογειακού Πανεπιστημίου ακ. ετών 2024-2025, 2025-2026 και 2026-2027» για την πραγματοποίηση της πρακτικής άσκησης στον ιδιωτικό ή δημόσιο τομέα θα αποζημιωθούν με το **ποσό των 350,00€ μηνιαίως συμπεριλαμβανομένης της ασφάλισης**, ο ΕΛΚΕ ΕΛΜΕΠΑ αναλαμβάνει πλήρως την αποζημίωση και ασφάλιση των φοιτητών. Ο φορέας υποδοχής καταχωρεί στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση.

\* Για το τρέχον εξάμηνο, **φοιτητές του πρώην ΤΕΙ Κρήτης** μπορούν να υλοποιήσουν πρακτική άσκηση με χρηματοδότηση από το ΕΣΠΑ με ημερομηνία έναρξης μόνο 1/5/2025 και όχι μεταγενέστερα. Τους επόμενους μήνες μπορούν να κάνουν πρακτική με χρηματοδότηση από τον φορέα υποδοχής.

Ο ενδεικτικός αριθμός των θέσεων ΕΣΠΑ ανά Τμήμα παρουσιάζεται στο Παράρτημα Ι της ανακοίνωσης. Σε αυτήν την πρόσκληση οι διαθέσιμες θέσεις ΕΣΠΑ αφορούν τοποθετήσεις σε ιδιωτικούς και δημόσιους φορείς εκτός ΕΛΜΕΠΑ. Κενές θέσεις σε ένα Τμήμα θα καλυφθούν αναλογικά από φοιτητές άλλων Τμημάτων. Σε περίπτωση που ο αριθμός αιτήσεων είναι μεγαλύτερος από τον αριθμό των διαθέσιμων θέσεων ανά Τμήμα, η επιλογή και τοποθέτηση των φοιτητών σε επιδοτούμενες θέσεις πρακτικής άσκησης θα γίνει από το Τμήμα του με τα κριτήρια επιλογής που περιγράφονται στον Κανονισμό Πρακτικής Άσκησης ΕΛΜΕΠΑ. Μετά την ανακοίνωση των αποτελεσμάτων και εντός 5 ημερολογιακών ημερών, οι δυνητικά δικαιούχοι έχουν δικαίωμα να καταθέσουν στη Γραμματεία του Τμήματός τους ένσταση επί των αποτελεσμάτων. Η Επιτροπή Ενστάσεων εξετάζει το αίτημα και αποφασίζει για την ένταξη του φοιτητή σε επιδοτούμενη θέση ΕΣΠΑ.

**Πρακτική άσκηση με χρηματοδότηση αποκλειστικά από το Φορέα Υποδοχής**

Εναλλακτικά, η πρακτική άσκηση μπορεί να πραγματοποιηθεί εκτός ΕΣΠΑ με χρηματοδότηση από το φορέα υποδοχής ως εξής:

* Σε δημόσιους φορείς με το ποσό των 350,00€ μηνιαίως συμπεριλαμβανομένης της ασφάλισης.
* Σε ιδιωτικούς φορείς με κατ΄ ελάχιστο το ποσό των 350,00€ μηνιαίως συμπεριλαμβανομένης της ασφάλισης (σύμφωνα την με αρ. πρωτ. ΓΓΑΕ: 779/14.11.2024 εγκύκλιο τα ποσά αυτά συνιστούν τα κατώτατα όρια αποζημίωσης των φοιτητών για την διενεργούμενη πρακτική άσκηση, επομένως φορείς υποδοχής του ιδιωτικού τομέα νομίμως δύνανται να χορηγούν μεγαλύτερα ποσά αποζημίωσης).

Ο φορέας υποδοχής υποχρεούται να καταχωρεί στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση, να τους ασφαλίζει και να προσκομίζει τα αποδεικτικά ασφάλισης και αποζημίωσης.

**Υποβολή αίτησης**

Οι φοιτητές που πληρούν τις προϋποθέσεις καλούνται να υποβάλλουν την αίτησή τους **ηλεκτρονικά** μέσω του Συστήματος Διαχείρισης Αιτήσεων[**https://morpheus.hmu.gr**](https://morpheus.hmu.gr)Λίστα Προσκλήσεων – 1234 Αίτηση Πρακτικής Άσκησης. Στην ηλεκτρονική αίτηση θα πρέπει να επισυνάψουν α) [Βεβαίωση Αποδοχής από το φορέα απασχόλησης](https://praktiki.hmu.gr/wp-content/uploads/2025/02/%CE%92%CE%B5%CE%B2%CE%B1%CE%AF%CF%89%CF%83%CE%B7-%CE%91%CF%80%CE%BF%CE%B4%CE%BF%CF%87%CE%AE%CF%82-%CE%B1%CF%80%CF%8C-%CF%86%CE%BF%CF%81%CE%AD%CE%B1-2-2025.pdf) και β) όλα τα δικαιολογητικά με τα ατομικά στοιχεία του φοιτητή (Ταυτότητα, [ΑΦΜ](https://www.gov.gr/upourgeia/oloi-foreis/anexartete-arkhe-demosion-esodon-aade/bebaiose-phorologikou-metroou), [Βεβαίωση απογραφής ΕΦΚΑ](https://www.efka.gov.gr/el/bebaiose-apographes), [Ασφαλιστική ικανότητα](https://www.gov.gr/ipiresies/ergasia-kai-asphalise/asphalise/asphalistike-ikanoteta), Λογαριασμός Τραπέζης IBAN).

**Η ηλεκτρονική υποβολή αιτήσεων στο Σύστημα Μορφέας μπορεί να γίνει από 19/3/2025 ώρα 09:00** **έως το αργότερο 2/4/2025 ώρα 17:00**.

**Οδηγίες για τους Φοιτητές**

* **Οδηγίες** για την Πρακτική Άσκηση φοιτητών του Πανεπιστημίου διατίθενται στον [Κανονισμό](https://praktiki.hmu.gr/wp-content/uploads/2025/02/%CE%A6%CE%95%CE%9A-6950-18.12.24-%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%A0%CE%91-%CE%95%CE%9B%CE%9C%CE%95%CE%A0%CE%91.pdf)

Διαθέσιμες θέσεις πρακτικής άσκησης οι φοιτητές μπορούν να αναζητούν:

Στην ιστοσελίδα του Γραφείου Πρακτικής Άσκησης [Θέσεις Πρακτικής Άσκησης](https://praktiki.hmu.gr/%CE%B1%CE%B3%CE%B3%CE%B5%CE%BB%CE%AF%CE%B5%CF%82-%CF%80%CF%81%CE%B1%CE%BA%CF%84%CE%B9%CE%BA%CE%AE%CF%82-%CE%AC%CF%83%CE%BA%CE%B7%CF%83%CE%B7%CF%82/)

Στο Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ «[ΑΤΛΑΣ](https://praktiki.hmu.gr/%CE%B1%CF%84%CE%BB%CE%B1%CF%83/)» Είσοδος – Προπτυχιακός φοιτητής <http://submit-atlas.grnet.gr>

Οι φοιτητές κατά τη συνέντευξη/συνεννόηση με τους πιθανούς φορείς θα πρέπει α) να ενημερώνουν για τη διάρκεια της πρακτικής άσκησης όπως αναφέρεται στο πρόγραμμα σπουδών τους και β) να τους προσκομίζουν τις παρακάτω οδηγίες: Κατεβάστε τις [οδηγίες](https://praktiki.hmu.gr/wp-content/uploads/2025/02/%CE%95%CE%BD%CE%B7%CE%BC%CE%AD%CF%81%CF%89%CF%83%CE%B7-%CE%A6%CE%BF%CF%81%CE%AD%CF%89%CE%BD_%CE%A0%CF%81%CE%B1%CE%BA%CF%84%CE%B9%CE%BA%CE%AE-%CE%86%CF%83%CE%BA%CE%B7%CF%83%CE%B7-%CE%A6%CE%BF%CE%B9%CF%84%CE%B7%CF%84%CF%8E%CE%BD-%CE%95%CE%9B%CE%9C%CE%95%CE%A0%CE%91-2-2025.pdf) για τους φορείς απασχόλησης φοιτητών.

Για περισσότερες πληροφορίες απευθυνθείτε στο Γραφείο Πρακτικής Άσκησης του Πανεπιστημίου ή στον [Υπεύθυνο πρακτικής άσκησης Τμήματος](https://praktiki.hmu.gr/%CF%83%CF%85%CE%BD%CE%B5%CF%81%CE%B3%CE%B1%CE%B6%CF%8C%CE%BC%CE%B5%CE%BD%CE%B1-%CF%84%CE%BC%CE%AE%CE%BC%CE%B1%CF%84%CE%B1/).

**ΠΑΡΑΡΤΗΜΑ Ι: Ενδεικτικός αριθμός επιδοτούμενων θέσεων Πρακτικής Άσκησης μέσω του έργου ΕΣΠΑ**

|  |
| --- |
| **Εαρινό εξάμηνο 2024 – 2025 - Β΄ κύκλος** |
| **Προπτυχιακά Προγράμματα Σπουδών**  | **Διαθέσιμες θέσεις\***  | **Προσφερόμενες θέσεις για έναρξη 1/5** |
| Επιστημών Διατροφής & Διαιτολογίας ΕΛΜΕΠΑ | 25 | 15 |
| Διοικητικής Επιστήμης και Τεχνολογίας ΕΛΜΕΠΑ | 15 | 10 |
| Διοίκησης Επιχειρήσεων και Τουρισμού ΕΛΜΕΠΑ | 25 | 14 |
| ΗΜΜΥ ΕΛΜΕΠΑ | 8 | 5 |
| Ηλεκτρονικών Μηχανικών ΕΛΜΕΠΑ | 9 | 5 |
| Λογιστικής & Χρηματοοικονομικής ΕΛΜΕΠΑ | 32 | 32 |
| Μουσικής Τεχνολογίας και Ακουστικής ΕΛΜΕΠΑ | 11 | 8 |
| Μηχανολόγων Μηχανικών ΕΛΜΕΠΑ | 15 | 10 |
| Νοσηλευτικής ΕΛΜΕΠΑ | 15 | 5 |
| Γεωπονίας ΕΛΜΕΠΑ | 24 | 20 |
| Διατροφής & Διαιτολογίας π. ΤΕΙ Κρήτης | 3 | 3 |
| Διοίκησης Επιχειρήσεων (Άγιος Νικόλαος) π. ΤΕΙ Κρήτης | 2 | 2 |
| Διοίκησης Επιχειρήσεων (Ηράκλειο) π. ΤΕΙ Κρήτης | 3 | 3 |
| Μηχανικών Πληροφορικής ΤΕ π. ΤΕΙ Κρήτης | 2 | 2 |
| Ηλεκτρολόγων Μηχανικών ΤΕ π. ΤΕΙ Κρήτης | 2 | 2 |
| Ηλεκτρονικών Μηχανικών ΤΕ π. ΤΕΙ Κρήτης | 2 | 2 |
| Κοινωνικής Εργασίας π. ΤΕΙ Κρήτης | 2 | 2 |
| Λογιστικής & Χρηματοοικονομικής π. ΤΕΙ Κρήτης | 4 | 4 |
| Μηχανικών Μουσικής Τεχνολογίας & Ακουστικής π. ΤΕΙ Κρήτης | 4 | 4 |
| Μηχανικών Φυσικών Πόρων & Περιβάλλοντος π. ΤΕΙ Κρήτης | 3 | 3 |
| Μηχανολόγων Μηχανικών ΤΕ π. ΤΕΙ Κρήτης | 2 | 2 |
| Νοσηλευτικής π. ΤΕΙ Κρήτης | 2 | 2 |
| Τεχνολόγων Γεωπόνων π. ΤΕΙ Κρήτης | 2 | 2 |

\* Το υπόλοιπο των διαθέσιμων θέσεων ΕΣΠΑ για το τρέχον εξάμηνο, μαζί και τυχόν κενές θέσεις Μαΐου, θα προσφερθούν με νέα ανακοίνωση για έναρξη πρακτικής άσκησης 1η Ιουνίου και 1η Ιουλίου 2025.

Οι διαθέσιμες θέσεις ΕΣΠΑ αφορούν τοποθετήσεις σε ιδιωτικούς και δημόσιους φορείς **εκτός ΕΛΜΕΠΑ.**

***Γραφείο Πρακτικής Άσκησης Ελληνικού Μεσογειακού Πανεπιστημίου***

*Εσταυρωμένος, 71410 Ηράκλειο Κρήτης*

*Email:* *gpa@hmu.gr* *Web Address:* [*https://praktiki.hmu.gr*](https://praktiki.hmu.gr)

***Υπεύθυνοι Επικοινωνίας:***

|  |  |  |
| --- | --- | --- |
| ***Σταυροπούλου Ανδριάνα****Τηλ: 2810 379472**Email:* *astavropoulou@hmu.gr* | ***Ρομπογιαννάκης Δημήτριος****Τηλ: 2810 379431**Email:* *dimrom@hmu.gr* | ***Πρινιανάκη Ελένη****Τηλ: 2810 379476**Email:* *lenapri@hmu.gr* |